ПРОТОКОЛ № 28/ 13.11.2023г

Днес, **13.11.2023 г. в 15:00 часа**, в сградата на Община Оряхово, се проведе заседание на Общинска избирателна комисия в община Оряхово (ОИК),назначена с Решение № 2084-МИ/ 28.08.2023 год. на Централната избирателна комисия за произвеждане на избори за общински съветници и кметове на 29 октомври 2023г. и промяна в състава на ОИК – Оряхово с Решения № 2292-МИ/08.09.2023г. и 2284-МИ/15.09.2023г. на ЦИК, а именно:

ПРЕДСЕДАТЕЛ: Милена Благоева Младенова

ЗАМ.-ПРЕДСЕДАТЕЛ: Галя Георгиева Петкова

ЗАМ.-ПРЕДСЕДАТЕЛ: Ивалина Милкова Кирилова

СЕКРЕТАР: Камелия Евгениева Павлова

ЧЛЕНОВЕ: Мартин Дамянов Войков

 Асен Великов Бенов

 Виолета Цветанова Станкулова,

 Бойко Цветанов Станчоев

 Красимира Ангелова Константинова

 Весела Димитрова Борисова

Мария Николаева Цветанова отсъства от заседанието по здравословни причини. Председателят на заседанието на ОИК –Оряхово, Милена Младенова, констатира, че е налице кворум, поради което обяви заседанието за открито и обяви дневния ред за същия, а именно:

1. Вземане на решение по приключила предварителна проверка по преписка във връзка с подаден сигнал от ДЕНИСЛАВ \*\*\*\* ЦЕКОВ от с. Селановци, обл. Враца, получена в ОИК- Оряхово ведно с постановление от 03.11.2023г. на СГП, с което материалите са изпратени по компетентост на Общинска избирателна комисия-Оряхово, за преценка и налагане на административно наказание по реда на чл. 480, ал.1 от ИК, за нарушение на забраната на чл. 182 ал.1 от ИК. 2.Друго Няма други предложения за дневен ред или за допълване на така предложения, поради което същият беше подложен на гласуване.

**Резултати от поименно гласуване на членовете на ОИК –Оряхово:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| МИЛЕНА БЛАГОЕВА МЛАДЕНОВА | ЗА |  |
| ГАЛЯ ГЕОРГИЕВА ПЕТКОВА | ЗА |  |
| ИВАЛИНА МИЛКОВА КИРИЛОВА | ЗА  |  |
| КАМЕЛИЯ ЕВГЕНИЕВА ПАВЛОВА | ЗА |  |
| МАРТИН ДАМЯНОВ ВОЙКОВ | ЗА |  |
| АСЕН ВЕЛИКОВ БЕНОВ | ЗА |  |
| ВИОЛЕТА ЦВЕТАНОВА СТАНКУЛОВА | ЗА |  |
| БОЙКО ЦВЕТАНОВ СТАНЧОЕВ | ЗА |  |
| КРАСИМИРА АНГЕЛОВА КОНСТАНТИНОВА | ЗА  |  |
| ВЕСЕЛА ДИМИТРОВА БОРИСОВА | ЗА  |  |

**Гласували „За”– 10 души; „Против”– няма**

**Решението е прието с единодушие.**

След приемането на дневния ред се пристъпи към разглеждане на точките от същия и вземане на решения.

**По точка 1. от дневния ред:** ОИК – Оряхово прие РЕШЕНИЕ № 144, ОТНОСНО: Вземане на решение по приключила предварителна проверка по преписка във връзка с подаден сигнал от преупълномощен представител на Коалиция „Продължаваме промяната – Демократична България“ - ДЕНИСЛАВ \*\*\*\* ЦЕКОВ от с. Селановци, обл. Враца, получена в ОИК- Оряхово ведно с постановление от 03.11.2023г. на СГП, с което материалите са изпратени по компетентост на Общинска избирателна комисия-Оряхово, за преценка и налагане на административно наказание по реда на чл. 480, ал.1 от ИК, за нарушение на забраната на чл. 182 ал.1 от ИК. Съгласно Решение № 98-МИ/20.10.2023г., Общинска избирателна комисия-Оряхово с писмо изх. №26/2023г. от 21.10.2023г. е изпратила копие от сигнал, подаден от Денислав \*\*\*\*\*\* Цеков от с. Селановци, обл. Враца, в качеството на преупълномощен представител на Коалиция „Продължаваме промяната – Демократична България“, съдържащ данни за извършено нарушение на чл.182, ал.1 от ИК, за извършване на проверка от органите на РУ-Оряхово. По преписката е извършена предварителна проверка от РУ-Оряхово и с писмо рег. № 309000-7407/24.10.2023г. е изпратена до РП-Враца, ТО-Оряхово, с мнение за прекратяване на основание чл. 24, ал.1 , т.1 от НПК, поради липса на престъпление от общ характер и/или по преценка на наблюдаващия прокурор да бъде изпратена на ОИК-Оряхово, по компетентност, за налагане на административно наказание по реда на чл. 480, ал.1 от ИК. Видно от приложените материали по преписката са снети сведения от сигнализатора - Денислав \*\*\*\* от с. Селановци, обл. Враца, от Петя \*\*\*\*\*\*Гергова от с. Лесковец, ул. Юрий Гагарин 2; от Емил \*\*\*\*\*\*Тошев от с. Лесковец, ул. Васил Левски 46; от Станислава \*\*\*\*\*\* Димитрова от гр. Оряхово, ул. Йордан Йонов 10 и от Силвия \*\*\*\*\*\*\*Михайлова от гр. Оряхово, ул.6-ти Септември 27. Приложена е справка от РУ- Оряхово с рег. №309р-13756 от 24.10.2023г. По преценка на наблюдаващия прокурор, преписката е изпратена на СГП, по компетентност на основание чл. 35, ал.4 от НПК. По преписката и от събраните доказателства е установено по безспорен начин, че на 18.10.2023г. към 09:30ч. -10:00ч. в гр. Оряхово, в НУ „Д-р Петър Берон“, и на 19.10.2023г. към 09:30ч. -10:00ч. в гр. Оряхово, в СУ „Христо Ботев“, РОСЕН \*\*\*\*\*ДОБРЕВ в качеството на кандидат за кмет на Община Оряхово и кандидат за общински съветник, заедно с кандидати за общински съветници от листата на ПП „ГЕРБ“, е посетил посочените училища, които са общинска собственост. Същият е провел разговор с директорите и учителите в тях и е представил своя екип за предстоящите местни избори на 29 октомври 2023г., като е изразил гласно своето мнение, че „досега в изминалите мандати са работили добре съвместно и се надява това и за напред да продължи“, като с тези действия е е нарушил разпоредбата на чл. 182, ал.1 от ИК – „не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто, държавно или общинско участие на капитала“.

Извършеното деяние не носи белезите на престъпление от общ характер, извършено от лице с имунитет, които престъпления са от компетентността на СГС, но представлява административно нарушение по смисъла на Изборния кодекс, поради което на 10.11.2023г. с Постановление от 03.11.2023г. на СГП по пр.пр. №20641/06.11.2023г. преписката е получена с мнение за отказ да се образува досъдебно производство и за преценка за налагане на адм. наказание по реда на чл. 480 ал.1 от ИК, което е от компетентността на Общинска избирателна комисия гр. Оряхово.

Легална дефиниция на понятието предизборна агитация е дадена от ЦИК в т.6 от Решение 2469-МИ/19.09.2023г., а именно „Предизборна агитация“ по смисъла на § 1, т. 17 от Допълнителните разпоредби (ДР) на Изборния кодекс (ИК) е призив за подкрепа или за неподкрепа на кандидат, партия, коалиция, местна коалиция или инициативен комитет при участие в изборите за общински съветници и за кметове на 29 октомври 2023 г. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса. Наличието на административно нарушение се установява и от снетото сведение от Петя \*\*\*\*\*\*\*Гергова от с. Лесковец, ул. Юрий Гагарин \*\*\*, която е присъствала на проведената среща в СУ „Христо Ботев“ по време на срещата с кандидата за кмет на община Оряхово и за общински съветник, издигнат от ПП „ГЕРБ“ и е дала подробно описание на фактическата обстановка на срещата и насоката на проведения разговор. Свидетелите Станислава \*\*\*\*\*\*\*\*\*Димитрова от гр. Оряхово, ул.Йордан Йонов 10 и Силвия \*\*\*\*\*\*\*Михайлова от гр. Оряхово, ул.6-ти Септември 27, които са разпитани в качеството на директори на двете учебни заведения - СУ „Христо Ботев“ и НУ „Д-р Петър Берон“ сочат, че срещата им с г-н Росен Добрев е била работна и с цел обсъждане на цялостното състояние на учебното заведение. Набелязване на мерки за отстраняване на слабостити и осъществяване на належащи ремонти действия на сградата. В СУ „Христо Ботев“ е представено Решение № 1002-295/12.10.2023г. на ИА „Програма за образование“, за определяне на детайлни правила за предоставяне на средства на крайни получатели от Механизма за възстановяване и устойчивост. Твърденията, че срещите не са били с предизброен характер, не могат да се приемат за достоверни, предвид обстоятелството, че съгласно Решение № 581, т.15.8 по Протокол № 63 от 14.09.2023г. на ОбС-Оряхово, на основание чл. 42, ал.6 и ал.8, чл. 21, ал.2 от ЗМСМА, ОбС-Оряхово се избира за временно изпълняващ дължността кмет на Община Оряхово – Ивайло \*\*\*\*\*\*\*\*Иванов – зам. кмет на Община Оряхово, до полагане на клетва от новоизбрания кмет.

Сигнализатора Денислав \*\*\*\*\*\*\*\*Цеков от с. Селановци, общ. Оряхово, обл. Враца, е лице с правен интерес, предвид обстоятелството, че е преупълномощен представител на политическа партия, кандидат за общински съветник и кандидат за кмет на с. Селановци, общ. Оряхово, обл. Враца.

Предвид нарушението на нормите на ИК, следва бъде ангажирана административно – наказателната отговорност на кандидата за кмет на община Оряхово – г-н Росен Жеков Добрев.

На основание чл. 87, ал.1, т.22, т.34 във вр. с т.1, чл. 496, ал.1, и чл. 480, ал.1 от Изборния кодекс, Общинска избирателна комисия гр. Оряхово, Р Е Ш И:

**УСТАНОВЯВА**нарушение на чл. 182, ал.1 от Изборния кодекс от Росен \*\*\*\*\*\* Добрев, с ЕГН \*\*\*\*\*\*\*, с постоянен адрес: с. Селановци, ул. „Ал. Стамболийиски“ 123 общ. Оряхово, обл.Враца, за това, че на 18.10.2023г. към 09:30ч. -10:00ч. в гр. Оряхово в НУ „Д-р Петър Берон“, и на 19.10.2023г. към 09:30ч. -10:00ч. в гр. Оряхово в СУ „Христо Ботев“, в качеството на кандидат за кмет на Община Оряхово, предложен от листата на ПП „ГЕРБ“ и в качеството на кандидат за общински съветник, предложен от листата от ПП „ГЕРБ“, заедно с кандидати за общински съветници от листата на ПП „ГЕРБ“, е посетил описаните училища, които са общинска собственост и е провел предварително планувана среща с директорите и учителите и в разговор с тях е представил своя екип за предстоящите Местни избори на 29 октомври 2023г., като е отправил призив за подкрепа при участие в изборите за общински съветници и за кметове на 29 октомври 2023 г, изразявайки гласно своето мнение, че „досега в изминалите мандати са работили добре съвместно и се надява това и за напред да продължи“, което по смисъла на § 1, т. 17 от Допълнителните разпоредби (ДР) на Изборния кодекс (ИК) е предизборна агитация.

**ОПРАВОМОЩАВА**председателя на Общинска избирателна комисия Оряхово да състави акт за установеното нарушение на РОСЕН \*\*\*\*\*\*\*ДОБРЕВ, ЕГН\*\*\*\*\*\*, с постоянен адрес: с. Селановци, ул. „Ал. Стамболийиски“ \*\*\*\* общ. Оряхово, обл.Враца.

Препис от решението да се обяви на информационното табло на Общинска избирателна комисия – Оряхово и да се публикува на интернет страницата на комисията.

Решението може да се оспори в тридневен срок от обявяването му пред ЦИК по реда на чл.88 ИК.

**Резултати от поименно гласуване на членовете на ОИК –Оряхово:**

|  |  |  |
| --- | --- | --- |
| **Член на ОИК** | **ЗА** | **ПРОТИВ** |
| МИЛЕНА БЛАГОЕВА МЛАДЕНОВА | ЗА |  |
| ГАЛЯ ГЕОРГИЕВА ПЕТКОВА |  | ПРОТИВ |
| ИВАЛИНА МИЛКОВА КИРИЛОВА |  | ПРОТИВ |
| КАМЕЛИЯ ЕВГЕНИЕВА ПАВЛОВА | ЗА |  |
| МАРТИН ДАМЯНОВ ВОЙКОВ |  | ПРОТИВ |
| АСЕН ВЕЛИКОВ БЕНОВ | ЗА |  |
| ВИОЛЕТА ЦВЕТАНОВА СТАНКУЛОВА | ЗА |  |
| БОЙКО ЦВЕТАНОВ СТАНЧОЕВ |  | ПРОТИВ |
| КРАСИМИРА АНГЕЛОВА КОНСТАНТИНОВА | ЗА  |  |
| ВЕСЕЛА ДИМИТРОВА БОРИСОВА | ЗА  |  |

**Гласували „За”– 6 членове, „Против”– 4 членове**

**Предвид формираното мнозинство, решението се счита прието.**

**По точка 2 от дневния ред: няма постъпили предложения.**

Поради изчерпване на дневния ред, председателят на ОИК – Оряхово обяви закриването на заседанието в 17:10 часа.

 ПРЕДСЕДАТЕЛ: .............

 Милена БлагоеваМладенова

 СЕКРЕТАР: ......................

 Камелия Евгениева Павлова